ארנון ארז, מטובי הפסנתרנים בארץ ומהבולטים שבהם בתחום המוזיקה הקאמרית. הודות לכישוריו הייחודיים מרבה ארז לשתף פעולה עם מגוון רחב של נגנים ומופיע עם בכירי האמנים בארץ ובעולם. ארז מנגן עם הכנר חגי שחם מזה 30 שנה וחבר ב"שלישיית שחם- ארז- וולפיש" שהוקמה לפני כחמש שנים- ואיתם הוא מקליט ומופיע ברחבי העולם.

הופעותיו הבינלאומיות של ארנון ארז, באולמי הקונצרטים מהמובילים בעולם כוללות את:  קרנגי הול, ניו יורק; ויגמור הול, לונדון; מוזיק פריין, ווינה; קונצרטחבאו, אמסטרדם; בטהובן האלה, בון; אלטה אופר, פרנקפורט; הרקולס סאל, מינכן; ומוזיאון הלובר, פריס. השתתפות בפסטיבלים יוקרתיים, כגון: שלזוויג-הולשטיין, רינגאו ובודנזי, גרמניה; מונפליה, צרפת; רוונה, איטליה; סרוונטינו, מקסיקו; באנף, קנדה; בלגרד, יוגוסלביה; ובפסטיבל ישראל. כסולן הופיע עם מבחר תזמורות, בהן התזמורת הפילהרמונית הישראלית;  תזמורת באדן באדן, גרמניה; תזמורת פסטיבל באנף, קנדה; התזמורת הסימפונית חיפה; ואנסמבל המאה העשרים ואחת. הוקלט והושמע מעל גלי האתר בתחנות רדיו באירופה - בגרמניה, אוסטריה, צרפת, יוגוסלביה, הולנד, בתורכיה  ובישראל.

יותר מעשרים תקליטורים פרי נגינתו ראו אור בחברות היפריון, בידולף, דלוס, נימבוס ועוד. בנובמבר 2014 יצא תקליטור חדש הכולל שלישיות פסנתר מאת ארנסקי, שוסטקוביץ ורחמנינוב.

תקליטורים נוספים בנגינתו: שלישיות של רוול ופורה ושתי הסונטות של דביסי, מנדלסון -שתי שלישיות הפסנתר; בטהובן ומנדלסון - מכלול היצירות לצלו ופסנתר; גריג -  מכלול היצירות לכינור ופסנתר, תקליטור כפול מיצירות יוסף אחרון, תקליטור כפול מיצירותיו של הובאי, שני תקליטורים מיצירותיו של בלוך, ותקליטורים ובהם יצירות מאת ינצ'ק דוחנני, בן-חיים  ועוד.

ארנון ארז למד פסנתר אצל גב' חנה שלגי, פרופ' מיכאל בוגוסלבסקי ופרופ' אריה ורדי. בוגר האקדמיה למוסיקה באוניברסיטת תל-אביב. השתלם בארצות הברית בנגינת מוזיקה קאמרית במחיצת חברי רביעיית גווארנרי. זכה  בפרס ראשון בתחרות היוקרתית לפסנתר על שם פרנסואה שפירא (1989) {המוכרת כיום בשם "תחרות האביב"};  ובתחרות מינכן בקטגורית התחרות לדואו כינור-פסנתר ב 1990.

ארנון ארז הינו פרופסור בבית הספר למוזיקה ע"ש בוכמן-מהטה שבאוניברסיטת תל–אביב ומכהן כראש המחלקה למוסיקה קאמרית.

מקוצר:

ארנון ארז, מטובי הפסנתרנים בארץ ומהבולטים שבהם בתחום המוזיקה הקאמרית. הודות לכישוריו הייחודיים מרבה ארז לשתף פעולה עם מגוון רחב של נגנים ומופיע עם בכירי האמנים בארץ ובעולם. ארז מנגן עם הכנר חגי שחם מזה 30 שנה וחבר ב"שלישיית שחם- ארז- וולפיש" שהוקמה לפני כחמש שנים- ואיתם הוא מקליט ומופיע ברחבי העולם.

הופעותיו הבינלאומיות של ארנון ארז, באולמי הקונצרטים מהמובילים בעולם כוללות את:  קרנגי הול, ניו יורק; ויגמור הול, לונדון; מוזיק פריין, ווינה; קונצרטחבאו, אמסטרדם; בטהובן האלה, בון; אלטה אופר, פרנקפורט; הרקולס סאל, מינכן; ומוזיאון הלובר, פריס.  כסולן הופיע עם מבחר תזמורות, בהן התזמורת הפילהרמונית הישראלית;  תזמורת באדן באדן, גרמניה; תזמורת פסטיבל באנף, קנדה ואנסמבל המאה העשרים ואחת.

יותר מעשרים תקליטורים פרי נגינתו ראו אור בחברות היפריון, בידולף, דלוס, נימבוס ועוד. בנובמבר 2014 יצא תקליטור חדש הכולל שלישיות פסנתר מאת ארנסקי, שוסטקוביץ ורחמנינוב.

ארנון ארז למד פסנתר אצל גב' חנה שלגי, פרופ' מיכאל בוגוסלבסקי ופרופ' אריה ורדי. בוגר האקדמיה למוסיקה באוניברסיטת תל-אביב. השתלם בארצות הברית בנגינת מוזיקה קאמרית במחיצת חברי רביעיית גווארנרי. זכה  בפרס ראשון בתחרות היוקרתית לפסנתר על שם פרנסואה שפירא (1989) {המוכרת כיום בשם "תחרות האביב"};  ובתחרות מינכן בקטגורית התחרות לדואו כינור-פסנתר ב 1990.

ארנון ארז הינו פרופסור בבית הספר למוזיקה ע"ש בוכמן-מהטה שבאוניברסיטת תל–אביב ומכהן כראש המחלקה למוסיקה קאמרית.